Diari Oficial de la Generalitat Valenciana


Sumari del DOGV 8342, del 19-07-2018 (2018/7070)

RESOLUCIÓ de 16 de juliol de 2018, de la Direcció General per a l'Agència de Seguretat i Resposta a les Emergències, per la qual es publiquen les llistes de persones aspirants declarades aptes i no aptes en les proves de renovació del personal del Servei Específic d'Admissió realitzades el 27 de juny de 2018.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8342

Data del DOGV
:   19-07-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/7070


Data del document
:   16-07-2018

Organisme emissor
:   Presidència de la Generalitat

Tipus de document
:   Resolució

Correcció d'errades

Anàlisi jurídica

 Descriptors 

:   * examen

RESOLUCIÓ de 16 de juliol de 2018, de la Direcció General per a l'Agència de Seguretat i Resposta a les Emergències, per la qual es publiquen les llistes de persones aspirants declarades aptes i no aptes en les proves de renovació del personal del Servei Específic d'Admissió realitzades el 27 de juny de 2018. [2018/7070]  
Per Resolució de 25 d'abril de 2018, de la Direcció General de l'Agència de Seguretat i Resposta a les Emergències (DOGV 8284, 30 d'abril), es van aprovar les bases generals i la convocatòria de la prova de la segona renovació de l'acreditació del personal del Servei Específic d'Admissió dels aspirants declarats aptes en juliol de 2010.  
  
D'acord amb l'article 8 de les dites resolucions, una vegada finalitzada la prova, la Direcció General de l'Agència de Seguretat i Resposta a les Emergències farà pública la relació d'aspirants que han superat aquesta. La comissió avaluadora procedirà a fer públiques les llistes d'aspirants qualificats aptes en els taulers d'anuncis de la Direcció General de les tres províncies, així com en qualsevol altre lloc que es considere convenient per a la seua millor difusió. De la mateixa manera, la indicada llista es publicarà en el DOGV.  
Per tot això, i d'acord amb l'article 8 abans citat en relació amb l'article 30 del Decret 151/2015, de 18 de setembre, pel qual s'aprova el Reglament orgànic i funcional de la Presidència de la Generalitat i l'article 8 de la Llei 40/2015, d'1 d'octubre, de règim jurídic del sector públic, resolc:  
  
Primer  
Publicar, a proposta de la comissió avaluadora a què es refereix l'article 11 de les resolucions de data 25 d'abril de 2018, la llista d'aspirants qualificats aptes, no aptes i exclosos en la segona prova de renovació d'aquells declarats aptes en la prova avaluadora celebrada en juliol de 2010 (annexos I, II i III respectivament), una vegada efectuada la correcció de la prova psicotècnica realitzada el dia 27 de juny de 2018.  
  
  
Segon  
Els aspirants considerats com a no aptes i com a exclosos podran interposar recurs potestatiu de reposició davant del director general per a l'Agència de Seguretat i Resposta a les Emergències en el termini d'un mes des de la publicació d'aquesta resolució en el Diari Oficial de la Generalitat Valenciana.  
  
Tercer  
En el termini d'un mes computat des de la publicació d'aquesta resolució, els aspirants declarats aptes podran presentar en les dependències de la Direcció General per a l'Agència de Seguretat i Resposta a les Emergències a Alacant, a Castelló i a València, una fotografia mida de carnet per a l'expedició de l'acreditació del Servei Específic d'Admissió. En el cas que en el dit termini no l'aporten, la referida acreditació s'expedirà amb la foto anterior.  
L'aspirant aprovat haurà de comunicar a la Direcció General de l'Agència de Seguretat i Resposta a les Emergències si vol rebre l'acreditació per correu o per entrega personal.  
Per a la retirada de la dita acreditació serà necessari abonar prèviament la taxa de 5,05 euros en les entitats col·laboradores de la Generalitat. En el cas d'enviament per correu certificat d'aquella, l'interessat haurà d'acreditar, així mateix, el pagament previ de la dita taxa davant de l'òrgan competent per a la seua expedició.  
  
València, 16 de juliol de 2018.- El director general per a l'Agència de Seguretat i Resposta a les Emergències: José María Ángel Batalla.